Ad Astra

Ad Astra var et norsk danseband etablert på Eidsvoll i 1978. Bandet besto opprinnelig av William Kristoffersen, Anita Johnsrud, Frank Delbekk, Egil Arne Bakken, Øyvind Stenrud og Eric Scott Johannessen. 

I november 1980 ga Ad Astra ut debutalbumet Ser deg i morgen, produsert av Stig Sjöberg og innspilt på plateselskapet Wisa i Smedjebacken. Platen hadde 14 låter, hvorav de fleste gruppas egne skrevet av Kristoffersen og Johannessen. Albumet ble distribuert i Norge og Sverige. 
I 1981 inngikk bandet en to års platekontrakt med Arne Bendiksen, og i januar 1983 ga de ut en singel på Gentle Rec. lydstudio på Fjellhamar med de to låtene «På veg» og «Flight 405». Et nesten ferdig album med egenproduserte låter, som aldri ble gitt ut, ble innspilt i Yri studio på Eidsvoll. 

Etter at trommeslageren Egil Arne Bakken ga seg, spilte både Jan Roger Fjeldberg og Tom Rune Finbråten i bandet. Stenrud ble erstattet av Arild Nordengen, og vokalisten Anita Johnsrud - som inngikk egen platekontrakt med Bendiksen i august 1982 - ble erstattet av Anne Jervell fra Oslo.

William Kristoffersen, som var musikalsk og administrativ leder i bandet, startet i Ole Ivars i juni 1983, noe som førte til bandets oppløsning. Ad Astra hadde sin siste opptreden på et vertshus i Eidsvoll 10. september 1983. Kristoffersens første hit med bandet Ole Ivars, «Fem mann i et danseband», ble først spilt inn med Ad Astra, men den ble ingen hit før Ole Ivars spilte den inn. 

 Medlemmer 
 Anita Johnsrud - ved oppløsningen Anne Jervell - vokalist
 Egil Arne Bakken – ved oppløsningen Tom Rune Finbråten - trommer
 William Kristoffersen – bass, trompet, vokal og låtskriver
 Frank Delbekk – gitar, vokal
 Øyvind Stenrud – ved oppløsningen Arne Nordengen - piano
 Erik Scott Johannessen – saksofon, gitar, vokal og låtskriver

 Referanser 

 Eksterne lenker 


Kategori:Norske danseband
Kategori:Band etablert i 1978
Kategori:Band oppløst i 1983